
[bookmark: _Hlk173921578]U skladu sa članovima 1., 6., i 7., Uredbe o postupku prijema u radni odnos u javnom sektoru na teritoriji Kantona Sarajevo (“Službene novine Kantona Sarajevo” br., 19/21, 10/22, 28/23 i 32/24), člana 45. Statuta Javnog komunalnog preduzeća „Općine Stari Grad“ d.o.o., Sarajevo („Službene novine Kantona Sarajevo“ broj: i 26/25), a na osnovu člana 2. stav (1) Pravilnika o radu JKP „Općine Stari Grad“ d.o.o., Sarajevo: 03-1-1550-1/26 od dana 30.09.2026. godine, a u vezi sa članovima 4. i 7. Pravilnika o postupku prijema u radni odnos JKP „Općine Stari grad“ d.o.o. Sarajevo broj 03-1-910-1/26 od 15.06.2026 godine., Odluke o potrebi zasnivanja radnog odnosa broj 03-1-1628-1/26 dana 02.11.2026. godine, te prethodne saglasnosti Nadzornog odbora JKP „Općine Stari Grad“ d.o.o. Sarajevo broj 02-1614-2/26 od dana 30.10.2026. godine direktor JKP „Općine Stari Grad“ d.o.o. Sarajevo, raspisuje:


JAVNI OGLAS 

[bookmark: _Hlk173921664][bookmark: _Hlk173662662]za prijem radnika na neodređeno vrijeme u radni odnos u Javno komunalno preduzeće
„Općine Stari Grad“ d.o.o., Sarajevo




I – PREDMET JAVNOG OGLASA

Predmet ovog Javnog oglasa je prijem radnika na neodređeno vrijeme uz probni rad najduže do 6 (šest) mjeseci u Javno komunalno preduzeće „Općine Stari Grad“ d.o.o. Sarajevo za radna mjesta kako slijedi:

1. Samostalni stručni saradnik za ljudske resurse i zaštitu na radu – 1 (jedan) izvršilac, na neodređeno vrijeme uz probni rad najduže do 6 (šest) mjeseci;
2. Samostalni stručni saradnik za javne nabavke  – 1 (jedan) izvršilac, na neodređeno vrijeme uz probni rad najduže do 6 (šest) mjeseci;
3. Radnik za praćenje i kontrolu na parkinzima 1 (jedan) izvršilac,  na neodređeno vrijeme uz probni rad najduže do 6 (šest) mjeseci. 
Opći uslovi za zasnivanje radnog odnosa u JKP “Općine Stari Grad” d.o.o. Sarajevo, iz tačke I ovog Oglasa za kandidate koji apliciraju su:

· da je državljanin Bosne i Hercegovine;
· da je punoljetan;
· da ima opću zdravstvenu sposobnost za obavljanje poslova radnog mjesta;
· da se protiv kandidata ne vodi krivični postupak.




III – POSEBNI USLOVI

Posebni uslovi koje kandidat treba da ispunjava za radno mjesto iz tačke I ovog Javnog oglasa su:

Za poziciju pod rednim brojem 1. posebni uslovi su:

· VSS – VII stepen stručne spreme, odnosno visoko obrazovanje prvog ciklusa sa najmanje 240 ECTS bodova, ili drugog ili trećeg ciklusa Bolonjskog sistema studiranja;
· fakultet iz grupacije tehničkih, medicinskih ili prirodnih nauka;
· najmanje dvije godine radnog iskustva nakon sticanja univerzitetske diplome, odnosno visokog obrazovanja;
· položen stručni ispit za obavljanje poslova radnika za zaštitu na radu;
· poznavanje rada na računaru.

Za poziciju pod rednim brojem 2. posebni uslovi su:
· VSS – VII stepen stručne spreme, odnosno visoko obrazovanje prvog ciklusa koje se vrednuje sa 240 ECTS bodova ili drugog ili trećeg ciklusa Bolonjskog sistema studiranja;
· Pravni fakultet ili Ekonomski fakultet;
· najmanje dvije godine radnog iskustva u struci nakon sticanja univerzitetske diplome, odnosno visokog obrazovanja;
· poznavanje rada na računaru.
Za poziciju pod rednim brojem 3. posebni uslovi su:

· SSS IV stepena – Gimnazija ili Srednja ekonomska škola ili Srednja škola za stručno obrazovanje 
· najmanje 6 (šest) mjeseci radnog iskustva, nakon završene srednje stručne spreme.
IV – OPIS POSLOVA ZA RADNO MJESTO KOJE SE TRAŽI JAVNIM OGLASOM

Opis poslova za poziciju broj 1 (jedan):

· prikuplja, sređuje i obrađuje podatke o zaposlenicima i učestvuje u njihovoj analizi;
· vodi i ažurira personalne dosijee zaposlenika i pripadajuću dokumentaciju;
· učestvuje u vođenju i ažuriranju evidencija o zaposlenicima i kadrovskih evidencija Preduzeća;
· učestvuje u izradi uvjerenja i drugih potvrda iz službenih evidencija o činjenicama koje se odnose na radnopravni status zaposlenika i lica kojima je prestao radni odnos;
· učestvuje u izradi izvještaja i analiza iz oblasti ljudskih resursa;
· učestvuje u izradi pojedinačnih akata koji se odnose na prava, obaveze i odgovornosti zaposlenika iz radnog odnosa i u vezi sa radnim odnosom;
· vrši prijave, odjave i evidentiranje zaposlenika kod nadležnih institucija, kao i provođenje odgovarajućih promjena;
· uspostavlja i ažurira evidencije koje se odnose na zaposlenike, uključujući registar zaposlenih;
· planira, organizuje i prati provođenje mjera zaštite na radu i zaštite od požara;
· prati usklađenost sistema zaštite na radu i zaštite od požara sa važećim propisima;
· učestvuje u identifikaciji opasnosti i procjeni rizika i pripremi i ažuriranju akta o procjeni rizika;
· priprema nacrte internih akata Preduzeća iz oblasti zaštite na radu i zaštite od požara;
· učestvuje u izradi planova i programa mjera zaštite na radu i zaštite od požara;
· planira i prati provođenje periodičnih ljekarskih pregleda zaposlenika koji rade na poslovima sa povećanim rizikom i vodi odgovarajuće evidencije;
· prati, evidentira i analizira povrede na radu i profesionalne bolesti i predlaže preventivne mjere za unapređenje sigurnosti i zaštite zdravlja na radu;
· vodi i ažurira evidencije iz oblasti zaštite na radu i zaštite od požara;
· planira nabavku sredstava i opreme za zaštitu na radu i zaštitu od požara i pravovremeno inicira postupke javnih nabavki iz svoje nadležnosti;
· učestvuje u izradi uputstava za siguran rad;
· sarađuje sa nadležnim inspekcijskim organima iz oblasti zaštite na radu i zaštite od požara i prati realizaciju mjera naloženih zapisnicima i rješenjima nadležnih organa;
· pruža stručnu pomoć Upravi i organizacionim jedinicama Preduzeća u provođenju i unapređenju mjera zaštite na radu i zaštite od požara;
· prati realizaciju stručnog osposobljavanja lica bez zasnivanja radnog odnosa, u skladu sa planom i uputama neposrednog rukovodioca;
· organizuje i provodi zakonom propisane obuke i edukacije iz oblasti zaštite na radu i zaštite od požara;
· učestvuje u svim oblicima stručnog obrazovanja i usavršavanja iz oblasti poslova koje obavlja;
· sačinjava izvještaje o radu iz djelokruga radnog mjesta i dostavlja ih neposrednom rukovodiocu;
· obavlja i druge poslove iz djelokruga radnog mjesta po nalogu neposrednog rukovodioca i direktora Preduzeća;
· za svoj rad odgovoran je Šefu Odsjeka za opće i pravne poslove.

Opis poslova za poziciju broj 2 (dva):

· obavlja poslove vezane za primjenu Zakona o javnim nabavkama Bosne i Hercegovine;
· priprema prijedlog Plana javnih nabavki;
· prati rad Komisije za javne nabavke;
· analizira interne zahtjeve i utvrđuje potrebe za nabavkom po organizacionim jedinicama Preduzeća;
· provodi istraživanje tržišta i ponuda za robe, usluge i radove i ostvaruje kontakte sa dobavljačima;
· ostvaruje kontakte sa Agencijom za javne nabavke i Uredom za razmatranje žalbi Bosne i Hercegovine;
· priprema tendersku dokumentaciju;
· priprema obavještenja o nabavci i izvještaje sa preporukama o izboru najpovoljnijeg ponuđača;
· obavještava ponuđače i javnost o dodijeljenim ugovorima u postupcima javnih nabavki;
· priprema nacrte ugovora i pravilnika u postupcima javnih nabavki;
· vrši kontrolu rješenja o odabiru najpovoljnijeg ponuđača za javne nabavke iz nadležnosti Preduzeća;
· izrađuje rješenja i izjašnjenja na izjavljene žalbe i postupa po uputama drugostepenog organa i Suda Bosne i Hercegovine;
· odgovara na upite ponuđača;
· objavljuje obavještenja o pokretanju postupaka javnih nabavki u „Službenom glasniku BiH“ i na web stranici Preduzeća, u skladu sa važećim propisima;
· podnosi izvještaje Agenciji za javne nabavke Bosne i Hercegovine za zaključene ugovore;
· prati realizaciju zaključenih ugovora iz oblasti javnih nabavki;
· provodi postupke nabavke roba, radova i usluga;
· vodi i redovno ažurira evidenciju dodijeljenih ugovora o javnim nabavkama, kao i ugovora koji ističu;
· predlaže ocjenu dobavljača i prati realizaciju ugovora;
· blagovremeno sačinjava izvještaje o javnim nabavkama i dostavlja ih nadležnim organima Preduzeća;
· kontinuirano prati i primjenjuje propise iz oblasti javnih nabavki;
· obavlja i druge poslove po nalogu Šefa Odsjeka za javne nabavke i direktora.
· Za svoj rad odgovoran je Šefu Odsjeka za javne nabavke.

Opis poslova za poziciju broj 3 (tri):

· kontroliše da li parkirano vozilo ima kupljenu parking kartu i da li je ista pravilno istaknuta;
· kontroliše da li je parking karta vremenski istekla i da li je produžena;
· prikuplja podatke o vozilima bez važeće parking karte, fotografiše ih, evidentira podatke i dostavlja ih Upravi Preduzeća;
· po potrebi vrši blokiranje točkova vozila bez istaknute važeće parking karte, o čemu sačinjava zapisnik i fotografsku dokumentaciju;
· kontroliše urednost parkiranja i sprječava blokiranje parking prostora nepravilno parkiranim vozilima;
· brine o ispravnosti i čistoći parking aparata;
· otklanja sitnije kvarove na opremi kojom je parking opremljen, uključujući rampe i parkomate, a o većim kvarovima obavještava neposrednog rukovodioca;
· vodi računa o redu i čistoći na parkingu i, u zimskom periodu, pomaže u čišćenju snijega sa parkinga;
· obavlja druge poslove i radne zadatke u skladu sa svojim stručnim i radnim sposobnostima, po nalogu neposrednog rukovodioca;
· Za svoj rad odgovara Šefu Odsjeka za upravljanje parkinzima.


V – PREDNOST U ZAPOŠLJAVANJU

Prioritet u zapošljavanju kandidati dokazuju odgovarajućim dokumentima (potvrda, uvjerenje i sl.) koje prilažu prilikom prijave na javni oglas, u skladu sa Uredbom o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“ broj: 37/20, 27/21), dokazuje se sljedećim ispravama:

	Red. Br.
	Pripadnost branilačkoj kategoriji
	Naziv dokaza - dokumenta
	Organ koji ga izdaje

	1.
	Član porodice šehida/ poginulog, umrlog i nestalog branioca
	· Uvjerenje o statusu djeteta šehida-poginulog, umrlog i nestalog branioca
· Rješenje o priznatom pravu na porodičnu invalidninu za suprugu šehida - poginulog, umrlog i nestalog branioca i
· Uvjerenje o učešću u Oružanim snagama za šehida-poginulog, umrlog i nestalog branioca
	Općinska služba za boračko-invalidsku zaštitu
Grupa za pitanja evidencija iz oblasti vojne obaveze prema mjestu prebivališta

	2.
	Ratni vojni invalid
	Rješenje o priznatom svojstvu ratnog vojnog invalida
	Općinska služba za boračko-invalidsku zaštitu

	3.
	Dobitnik ratnog priznanja i odlikovanja
	Rješenje o priznatom pravu na mjesečno novčano primanje dobitniku priznanja
	Općinska služba za boračko-invalidsku zaštitu

	4.
	Demobilisani branioci
	Uvjerenje o učešću u Oružanim snagama
	Grupa za pitanja evidencija iz oblasti vojne obaveze prema mjestu prebivališta

	5.
	Dijete:
ratnog vojnog invalida
dobitnika ratnog priznanja i odlikovanja
demobiliziranog branioca
	Uvjerenje o statusu djeteta ratnog vojnog invalida Rješenje o priznatom pravu na:
a) invalidninu
b) mjesečni novčani dodatak
c) uvjerenje o učešću u Oružanim snagama
	a) i b) Općinska služba za boračko-invalidsku zaštitu
c) Grupa za pitanja evidencija iz oblasti vojne obaveze prema mjestu prebivališta


Uz odgovarajuće isprave kojima kandidati dokazuju pripadnost kategoriji korisnika prava iz Uredbe, isti su u svrhu ostvarivanja prioriteta u zapošljavanju dužni dostaviti dokaze iz člana 3. stav (3) i člana 5. stav (1) Uredbe i to: dokaz o prijavljenom prebivalištu u Kantonu Sarajevo i dokaze da se nalaze na evidenciji u JU “Služba za zapošljavanje Kantona Sarajevo” ili su zaposlena na određeno vrijeme ili su zaposlena sa nižom stručnom spremom od one koju posjeduju, koji dokazi ne smiju biti stariji od datuma objavljivanja Javnog oglasa. 
Navedenu dokumentaciju iz tačke V kandidati su dužni dostaviti u formi originala ili ovjerene kopije.

Vrednovanje korisnika iz Uredbe o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo („Službene novine Kantona Sarajevo“ broj: 37/20, 27/21) vrši se na način da se licu nakon bodovanja po osnovu općih i posebnih kriterija, nakon provedene kompletne procedure uključujući i intervju, na ukupan broj ostvarenih bodova, u zavisnosti od pripadnosti branilačkoj populaciji, dodaju i dodatni bodovi, tako da se na ukupan broj prethodno ostvarenih bodova dodaje postotak od istih i to za: 

	Dijete šehida, poginulog, umrlog, nestalog branioca bez oba roditelja
	50%

	Lice u statusu člana porodice šehida / poginulih, umrlih i nestalih branioca, pri čemu djeca imaju prednost
	35%

	Lice u statusu ratnog vojnog invalida i to od X grupe 27,5% + 0,3% za svaku narednu grupu invalidnosti do I grupe
	27,5 – 30,2%

	Lice u statusu demobiliziranog branitelja za 1 godinu učešća 23,5% + 0,1% za svaki mjesec učešća u Oružanim snagama
	23,5-27,1%

	Dijete ratnog vojnog invalida od X grupe 20,5% + 0,3% za svaku narednu grupu invalidnosti do I grupe
	20,5 – 23,2%

	Dijete demobiliziranog branitelja sa 1 godinom učešća u Oružanim snagama 16,4%+0,1% za svaki mjesec učešća u Oružanim snagama
	16,4 – 20%

	Lice u statusu dobitnika ratnog priznanja i odlikovanja dobija dodatno
	10%

	Dijete dobitnika ratnog priznanja i odlikovanja dodatno
	5%

	Lice u statusu organizatora otpora sa učešćem od 18.09.1991. do 15.10.1991.godine dodatno
	3%

	Lice u statusu organizatora otpora, veterana sa učešćem od 15.10.1991. do 15.04.1992.godine dodatno po 0,3 % po mjesecu u datom periodu
	0,3-1,8%

	Lice u statusu maloljetni branitelj dodatno
	2%

	Dijete umrlog demobiliziranog branitelja i ratnog vojnog invalida dodatno
	1%



VI – DOKUMENTACIJA

Kandidati su dužni priložiti sljedeću dokumentaciju:

· Svojeručno potpisana prijava na javni oglas sa naznačenom pozicijom i nazivom radnog mjesta na koje se kandidat prijavljuje i naznačenom adresom stanovanja, brojem telefona i e-mailom; 
· Radna biografija (CV);
· Uvjerenje o državljanstvu (da nije starije od 6 (šest) mjeseci od dana izdavanja od strane nadležnog organa);
· Izvod iz matične knjige rođenih;
· Diploma o završenom fakultetu za pozicije na kojima je uvjet za zanivanje radnog odnosa VSS (nostrifikovana/priznata diploma ukoliko fakultet nije završen u BiH ili je diploma stečena u nekoj od država nastalih raspadom SFRJ nakon 06.04.1992. godine);
· Uvjerenje ili potvrda o stečenom radnom iskustvu nakon završenog fakulteta za pozicije na kojima je uvjet za zasnivanje radnog odnosa VSS, tako da se jasno može utvrditi da li je kandidat ostvario traženo radno iskustvo za datu poziciju (potvrda poslodavca ili PIO/MIO uvjerenje);
· Diploma o završenoj srednjoj školi, za pozicije na kojima je uvjet za zasnivanje radnog odnosa SSS;
· Uvjerenje ili potvrda o stečenom radnom iskustvu nakon završene srednje škole na pozicijama kojima je uvjet za zasnivanje radnog odnosa SSS (potvrda poslodavca ili PIO/MIO uvjerenje);
· Dokaz o poznavanju rada na računaru za pozicije za koje se isti zahtjeva (i to: potvrda ovlaštene institucije/ustanove koja vrši obuku i certificiranje rada na računaru, ili ovjerena fotokopija prepisa ocjena/dodatka diplomi za VSS pozicije ili svjedočanstvo o završenom razredu ili obrazovanju gdje je kandidat pohađao predmet informatike za SSS pozicije;
· Dokumentacija vezana za tačku V ovog Javnog oglasa (ukoliko kandidat pripada kategoriji koja ostvaruje prioritet u zapošljavanju);
· Izjava ovjerena od strane nadležnog organa uprave ili notara kojom se daje saglasnost da konkursna komisija može u svrhu provođenja ove konkursne procedure obrađivati lične podatke i dokumente shodno odredbama Zakona o zaštiti ličnih podataka.

Navedenu dokumentaciju iz tačke VI kandidati su dužni dostaviti u formi originala ili ovjerene kopije.

Dokumenti kojima se dokazuje ispunjavanje općih i posebnih uvjeta za radno mjesto na koje se kandidat prijavljuje ne mogu biti stariji od šest (6) mjeseci (starost originala ili ovjerene fotokopije), izuzev izvoda iz matične knjige rođenih kao dokumenta trajnog karaktera, diplome/svjedočanstava o završenom obrazovanju i izuzev pratećih dokumenata koji se dostavljaju uz isprave kojima kandidati dokazuju pripadnost korisnika prava iz Uredbe po tački V Javnog oglasa, a koji prateći dokumenti ne smiju biti stariji od datuma objavljivanja Javnog oglasa.

Prijava koja nije potpisana ili uz koju nije dostavljena naprijed navedena dokumentacija će se odbaciti i smatrat će se kao da nije podnesena.

Dokumenti koji se dostavljaju naknadno:

Odabrani kandidat je dužan dostaviti uvjerenje o nevođenju krivičnog postupka koji izdaje Općinski sud (ne starije od 3 mjeseca) kao i ljekarsko uvjerenje o radnoj sposobnosti za obavljanje poslova radnog mjesta pozicije na koju se kandidat prijavio.

Dokaze iz ove tačke oglasa kandidat koji bude primljen dostavlja najkasnije do momenta stupanja na rad, u suprotnom isti se skida sa liste uspješnih kandidata.


VII – MJESTO OBAVLJANJA RADA, RADNO VRIJEME I IZNOS PLAĆE

Mjesto obavljanja rada za poziciju koja se oglašava putem ovog oglasa je sjedište i podružnice Javnog komunalnog preduzeća „Općine Stari Grad“ d.o.o. Sarajevo ili mjesto izvan istih ukoliko to opis posla zahtjeva, a u skladu sa zakonskim i podzakonskim aktima.

Radno vrijeme za navedenu poziciju iznosi 40 (četrdeset) sati sedmično.
Iznos osnovne plaće:

· Za radno mjesto pod rednim brojem 1 (jedan): 1.435,00 KM  (jednahiljadačetiristotineitridesetipet konvertibilnih maraka i 00/100) KM;
· Za radno mjesto pod rednim brojem 2 (dva): 1.435,00 KM  (jednahiljadačetiristotineitridesetipet konvertibilnih maraka i 00/100) KM;
· Za radno mjesto pod rednim brojem 6 (šest): 1047,00  KM (jednahiljadačetrdesetisedam konvertibilnih maraka i 00/100) KM;
VIII – PRIJAVA NA JAVNI OGLAS

Ovaj Javni oglas se objavljuje na web stranici JKP „Općine Stari Grad“ d.o.o., Sarajevo (https://jkposg.ba/), web stranici Službe za zapošljavanje Kantona Sarajevo (https://szks.ba/) i u jednim dnevnim novinama koje se distribuiraju na teritoriji Federacije Bosne i Hercegovine.

[bookmark: _Hlk173921725]Rok za podnošenje prijava je 10 (deset) dana od dana objave Javnog oglasa u dnevnim novinama. Prijava na Javni oglas sa svim traženim dokumentima dostavlja se u zatvorenoj koverti, putem preporučene pošte ili lično na adresu:

                                               
JKP „Općine Stari Grad“ d.o.o. Sarajevo
Zelenih beretki broj 4
71000 Sarajevo
sa naznakom: 
Prijava na JAVNI OGLAS za prijem radnika u radni odnos u JKP 
„Općine Stari Grad“ d.o.o. Sarajevo, na poziciju pod rednim brojem na koji kandidat aplicira
- NE OTVARATI-


Na poleđini koverte obavezno je naznačiti ime i prezime i adresu podnosioca prijave.

Prijave koje nisu blagovremene, popunjene ili dostavljene u skladu sa uvjetima ovog Javnog oglasa, i prijave koje ne sadrže sve tražene podatke na koverti biće odbačene kao nepotpune i neće biti predmetom razmatranja u izbornoj proceduri.
Javno komunalno preduzeće „Općine Stari Grad“ d.o.o., Sarajevo nije obavezno vraćati dokumentaciju dostavljenu uz prijavu.

Kandidati koji dostave blagovremene, potpune i ispravne prijave o terminu i mjestu polaganja pismenog dijela ispita, biti će obaviješteni putem e-maila ili usmeno telefonskim putem.
Kandidate koji pristupe pismenom dijelu ispita, komisija će informisati o terminu održavanja usmenog dijela ispita.

Ukoliko uredno obaviješteni kandidat ne pristupi polaganju pismenog ili usmenog ispita, smatraće se da je odustao od učešća u oglasnoj proceduri.

Komisija će kandidate čija prijava je neblagovremena, nepotpuna ili neispravna obavijestiti pismeno putem pošte i e-maila (kojeg naznače u prijavi).






IX – POSEBNE NAPOMENE

Kandidati mogu na web stranici JKP „Općine Stari Grad” d.o.o. Sarajevo (https://jkposg.ba/) preuzeti listu pitanja, propisa i literature za oblasti iz kojih će polagati usmeni i pismeni ispit.

Za sva pitanja i pojašnjenja vezana za ovaj Javni oglas, kandidati se mogu obratiti na kontakt telefon: 033 246 780 ili na mail: protokol@jkposg.ba. 
								               


                                                                                                                            DIREKTOR 
                                                                                                               JKP„OSG“ d.o.o. Sarajevo

                                                                                                                 _____________________
                                                                                                                        Rusmir Jašarević
Broj: 03-1-1628-2/26
Sarajevo, dana 02.11.2026. godine

